El president Torra ha destacat que la història de Catalunya va lligada a la història dels seus emprenedors (Autor: Rubén Moreno)
El president de la Generalitat, Quim Torra, ha reivindicat aquest vespre " la funció de cohesió social " que exerceix el comerç, afirmant que " dona identitat com a país ".
Així ho ha manifestat durant l'acte de lliurament dels Premis Nacionals de Comerç i als Establiments Comercials Centenaris, que ha presidit acompanyat de la consellera d'Empresa i Coneixement, Àngels Chacón.
El president ha felicitat tots els distingits i els ha agraït el seu compromís, posant en valor que " els vostres pobles i ciutats no serien el mateix sense les vostres botigues" i que "cada dia quan aixequeu la persiana, esteu servint el país ".
A més, el cap de l'Executiu també ha destacat que " la història de Catalunya va lligada a la història dels seus emprenedors " i als valors de " la feina, l'esforç, el compromís, l'empatia, la negociació, determinació, el diàleg i el pacte ".
A més, el president també ha assenyalat que l'agenda comerç 20/21, que s'ha presentat aquesta setmana, té l'objectiu d'ajudar-los a tirar endavant.
A l'acte també ha participat la consellera Chacón, que ha volgut ressaltar que " som aquí per reconèixer persones i empreses que han destacat per la seva trajectòria professional, la seva capacitat d'innovació i emprenedoria.
En definitiva, per agrair i valorar els projectes que han contribuït al prestigi de l'activitat comercial a Catalunya".
Així mateix, la consellera també ha recordat que "el comerç genera el 16% del PIB, aglutina més de 100.000 establiments al detall, 80.000 empreses, i més de 500.000 treballadors (el 15,2% de l'ocupació a Catalunya)".
I en aquest sentit, ha remarcat que " des del Govern donem suport a aquest sector i el volem acompanyar en els grans reptes del comerç del segle XXI, uns reptes que hem abordat en l'Agenda Comerç 20/21".
Els premiats de la 19ena edició són els següents:
Premi Nacional de Comerç: Per primera vegada, en aquesta edició, s'ha dotat amb 10.000 euros, que ha rebut l'empresa La Carpeta i El Paper SA, per l'ampliació de la botiga Raima, que ha esdevingut la papereria més gran d'Europa.
El premi a la Iniciativa Col·lectiva Territorial: Associació de Comerciants Fem Raval
Premi a la Iniciativa Col·lectiva Sectorial: El Gremi d'Empresaris Carnissers i Xarcuters de Barcelona i província
Premi a la Gestió Pública: Ajuntament de Viladecans (Baix Llobregat)
Distincions a la trajectòria professional: A l'empresa Simorra, a Tino Mora i a Francesc Sanuy
Fergarcia, ferreteria de la Sénia (Montsià)
Fleca i Pastisseria Nèctar, pastisseria de Cassà de la Selva (Gironès)
Rene Flor Tripes per embotits, carnisseria de Lleida (Segrià)
Cal Flequer, forn de Cornellà del Terri (Pla de l'Estany)
Ca l'Andreu Artesans del Pa i la Pastisseria, forn i pastisseria de Sant Cebrià de Vallalta (Maresme)
Joieria Marta Aviñó, joieria de Sant Feliu de Guíxols (Baix Empordà)
Farmàcia Miquel Blanchart, farmàcia de Sabadell (Vallès Occidental)
Casa Jové, servei tècnic de Barcelona (Barcelonès)
Comerç La Catalana, alimentació de Bellcaire d'Urgell (Noguera)
Bonifàs, joguines de Valls (Alt Camp)
Forn Pous, forn de Bellver de Cerdanya (Cerdanya)
Merceria Tarragona, merceria de Barcelona (Barcelonès)
Forn Colon, forn de Barcelona (Barcelonès)
Arts Gràfiques Cantalozella, SA, arts gràfiques de Santa Coloma de Farners (La Selva)
El Centru, bar-restaurant de Cardona (Bages)
Establiments comercials de cent-cinquanta anys o més
Drogueria - Ferreteria Frigola, drogueria de Llagostera (Gironès)
Alegrí, parament per a la llar de Figueres (Alt Empordà)
Optica Salas, òptica de Tarragona (Tarragonès)
Llibreria Viladrich, llibreria de Tortosa (Baix Ebre)
Sirvent Casa Fundada l'any 1860, gelateria de Tarragona (Tarragonès)
Impremta Baltasar 1861, impremta de Barcelona (Barcelonès)